wannaphong/clean_thaiwikipedia huggingface dataset:
# ชินด์เลอร์ยูเดิน
ชินด์เลอร์ยูเดิน (''Schindlerjuden'' แปลตามตัวอักษรจากภาษาเยอรมันว่า "ชาวยิวของชินด์เลอร์) เป็นกลุ่มชาวยิวประมาณ 1,200 คนที่ได้รับความช่วยเหลือจากอ็อสคาร์ ชินด์เลอร์ในช่วงการฆ่าล้างเผ่าพันธ์ุของนาซี พวกเขารอดชีวิตในช่วงยุคระบอบนาซีโดยผ่านการแทรกแซงของชินด์เลอร์ ที่พบว่าพวกเขาได้รับการปกป้องในสถานะเป็นคนงานในโรงงานอุตสาหกรรมที่โรงงานภาชนะเครื่องเคลือบของเขาในกรากุฟ และภายหลังปี ค.ศ. 1944 ในโรงงานผลิตอาวุธยุโธปกรณ์ในเขตยึดครองเชโกสโลวาเกีย ที่นั่นพวกเขาได้รอดพ้นจากการถูกส่งไปยังค่ายมรณะและรอดชีวิตจากสงคราม ชินด์เลอร์ได้ใช้ทรัพย์สินส่วนตัวของเขาในฐานะนักอุตสาหกรรมเพื่อช่วยชืวิตเหล่าชินด์เลอร์ยูเดิน

เรื่องราวของพวกเขาถูกบรรยายในหนังสือชื่อ Schindler's Ark, โดย ทอมัส คนีลลีย์, และภาพยนตร์ของสตีเวน สปีลเบิร์กที่ดัดแปลงมาจากหนังสือนิยายอย่าง Schindler's List ชะตากรรมที่โลกไม่ลืม Poldek Pfefferberg หนึ่งในผู้รอดชีวิต เป็นคนชักชวนให้ทอมัส คนีลลีย์ เขียนนิยายและเสนอให้สตีเวน สปีลเบิร์กสร้างภาพยนตร์เรื่องนี้ขึ้น

ในปี ค.ศ. 2012 มีการคาดการณ์ว่า ได้มีบรรดาลูกหลานของเหล่าชินด์เลอร์ยูเดิน จำนวนมากกว่า 8,500 คนอาศัยอยู่ในสหรัฐอเมริกา ยุโรป และอิสราเอล
# สมการชาชิโย
สมการชาชิโย คือ สมการที่อธิบายพลังงานสหสัมพันธ์ของก๊าซอิเล็กตรอนที่มีอันตรกิริยา มีความสำคัญในทางฟิสิกส์ของไทย และของโลก สมการดังกล่าวถูกเสนอขึ้นในปี พ.ศ. 2559 โดย ดร.ทีปานิส ชาชิโย และถูกเรียกโดยตำราวิชาการหรืองานวิจัย ว่า “Chachiyo correlation functional” หรือ “สมการชาชิโย” โดยมีรูปสมการดังนี้

เมื่ออิเล็กตรอนอยู่ภายในสสาร มุมมองหนึ่งก็คือ มันอยู่ในสถานะ “ก๊าซ” ซึ่งสมมุติให้เป็นระบบเอกพันธ์ (homogeneous) กล่าวคือ มีความหนาแน่นสม่ำเสมอ  และตัวแปรที่เกี่ยวข้องกับความหนาแน่นก็คือ  เป็นพารามิเตอร์ที่บอกรัศมีของทรงกลมสมมติอันหนึ่ง ที่บรรจุอิเล็กตรอนได้หนึ่งตัวพอดี เรียกว่า รัศมีไซส์ (Seitz radius) นอกจากนี้ พารามิเตอร์  ยังบอกถึงระยะห่างระหว่างอิเล็กตรอนที่กระจายตัวกันอยู่ ตามโมเดลของก๊าซอิเล็กตรอนอันนี้ โลหะซึ่งมีอิเล็กตรอนอิสระกระจายตัวอยู่อย่างหลวม ๆ จะมี  หรือประมาณ 2 อังสตรอม ในขณะที่บริเวณใกล้กับนิวเคลียส อิเล็กตรอนถูกบีบให้หนาแน่นสูงเนื่องจากแรงดึงดูดทางไฟฟ้าจากนิวเคลียส ดังนั้น  กล่าวคือ อิเล็กตรอนอยู่ใกล้กันมาก นั่นเอง

เมื่อสมมุติให้ก๊าซอิเล็กตรอนเป็นระบบเอกพันธ์ อิเล็กตรอนแต่ละตัวไม่ได้เคลื่อนที่อย่างอิสระ แต่มีอันตรกิริยาต่อกัน ส่งผลให้ระบบมีพลังงานที่จำแนกได้เป็นประเภทต่าง ๆ ตามแต่ประเภทของอันตรกิริยานั้น ๆ และพลังงานชนิดหนึ่งก็คือ พลังงานสหสัมพันธ์ (Correlation Energy) 

ในปี พ.ศ. 2477 วิกเนอร์ (E. Wigner) ได้ประมาณค่าพลังงานสหสัมพันธ์ ในกรณี  ที่มีรูปฟอร์มคล้ายกับอันตรกิริยาทางไฟฟ้า กล่าวคือ

นอกจากนี้วิกเนอร์ยังเป็นคนแรกที่ใช้ชื่อว่า พลังงานสหสัมพันธ์ ซึ่งมีความสำคัญเมื่อต้องการทำนายสมบัติต่าง ๆ ของสสารให้แม่นยำ เช่น พันธะเคมี โครงสร้างของผลึก การสั่นในระดับอะตอม และสภาพทางแม่เหล็กของโลหะ เป็นต้น

ในปี พ.ศ. 2500 เกลล์มานน์และบรุคเนอร์ (M. Gell-Mann and K. A. Brueckner) ได้ใช้วิธีทฤษฎีสนามควอนตัม (quantum field theory) เพื่อวิเคราะห์พลังงานสหสัมพันธ์ของระบบที่มีความหนาแน่นสูง หรือ  มีรูปสมการดังนี้

สิ่งที่ทั้งสองสมการข้างต้นยังขาดไปก็คือ การเชื่อมต่อ ทั้งสองลิมิต  และ  เข้าด้วยกัน เมื่อขาดรูปแบบของสมการเชิงวิเคราะห์ (analytic) ที่ครอบคลุมทุกช่วงของความหนาแน่นเข้าด้วยกัน จึงเป็นปัญหากับนักฟิสิกส์ทฤษฎีในสมัยนั้นอย่างมาก และต่อเนื่องมาหลายสิบปี นอกจากนี้ ความเรียบง่ายของสมการยังมีความสำคัญ เพราะในการคำนวณสมบัติหลายอย่างที่ตามมา เช่น แรง ความดัน ความจุความร้อน จะต้องมีการนำสมการดังกล่าวมาวิเคราะห์ในทางคณิตศาสตร์ที่ซับซ้อนมากขึ้น ไม่ว่าจะเป็นการหาอนุพันธ์ การอินทิเกรต ซึ่งหากรูปแบบของพลังงานสหสัมพันธ์มีความซับซ้อนตั้งแต่ต้นเสียแล้ว การคำนวณสมบัติอื่น ๆ ที่จะตามมา ย่อมต้องซับซ้อนมากขึ้นไปอีก

สมการชาชิโย เป็นสมการที่ครอบคลุมทั้งสองลิมิตและมีความเรียบง่าย ซึ่งถูกเผยแพร่เป็นครั้งแรกในบทความเรื่อง “Simple and accurate uniform electron gas correlation energy for the full range of densities” นับเป็นสมการที่มีรูปแบบสวยงามมหัศจรรย์สมการหนึ่ง
# อาวุธปืนสหรัฐที่ถูกฝ่ายอักษะยึดมาใช้ในสงครามโลกครั้งที่สอง
อาวุธปืนของสหรัฐที่ถูกเข้ายึดและออกแบบใหม่โดยไรช์ที่สาม

 ปืนพก 
 พิสโทเล 657(เอ็น) อดีต "คองสแบร์กโคลต์" – .45 เอซีพี
 พิสโทเล 660(อา) อดีต "เอ็ม1911" – .45 เอซีพี
 เรโวลเวอร์ 661(อา) อดีต "โคลต์ เอ็ม1917" – .45 เอซีพี
 เรโวลเวอร์ 662(อา) อดีต "สมิธแอนด์เวสสัน เอ็ม1917" – .45 เอซีพี

 ปืนกลมือ 
 มัสคีเน็นพิสโทเล 760/2(แอร์) อดีต "ทอมป์สันโมเดล 1928" – .45 เอซีพี
 มัสคีเน็นพิสโทเล 761(แอร์) อดีต "ทอมป์สันโมเดล 1921" – .45 เอซีพี
 มัสคีเน็นพิสโทเล 762(แอร์) อดีต "เอ็ม50 ไรซิง" – .45 เอซีพี

 ปืนเล็กยาว 
 เกอแวร์ 249(อา) อดีต "เอ็ม1903 สปริงฟิลด์" – .30-06 สปริงฟิลด์ 
 เกอแวร์ 250(อา) อดีต "เอ็ม1917 เอนฟิลด์" – .30-06 สปริงฟิลด์
 เซลบ์ชตลาเดเกอแวร์ 251(อา) อดีต "เอ็ม1 กาแรนด์" (ปืนเล็กยาวกึ่งอัตโนมัติ) – .30-06 สปริงฟิลด์
 เซลบ์ชตลาเดเกอแวร์ 455(อา) อดีต "เอ็ม1 คาร์ไบน์" – .30 คาร์ไบน์
# คีวีน เคลลิเฮอร์
คีวีน โอราน เคลลิเฮอร์(; เกิด 23 พฤศจิกายน ค.ศ. 1998) เป็นนักฟุตบอลทีมชาติสาธารณรัฐไอร์แลนด์ ปัจจุบันเล่นตำแหน่งผู้รักษาประตูให้กับเบรนต์ฟอร์ด ในพรีเมียร์ลีก

 สโมสรอาชีพ 
 ลิเวอร์พูล 
เคลลิเฮอร์ลงเล่นให้ทีมชุดใหญ่ครั้งแรกในวันที่ 25 กันยายน ค.ศ. 2019 ในรายการอีเอฟแอลคัพ รอบที่สาม นัดที่ลิเวอร์พูลบุกไปเอาชนะ 2–0

ในวันที่ 30 ตุลาคม ค.ศ. 2019 เขาได้ลงเล่นนัดที่สองให้กับสโมสร ในอีเอฟแอลคัพ รอบที่สี่ นัดที่เปิดบ้านพบกับ เขาเซฟลูกยิงของดานิ เซบาโยส ในช่วงการยิงลูกโทษ ช่วยให้ลิเวอร์พูลเอาชนะในการดวลจุดโทษไปได้ 5-4 ผ่านเข้าสู่รอบก่อนรองชนะเลิศได้สำเร็จ

ในวันที่ 6 ธันวาคม ค.ศ. 2020 เขาได้ลงเล่นนัดแรกให้กับสโมสร ในพรีเมียร์ลีก นัดที่เปิดบ้านพบกับวุลเวอร์แฮมป์ตันวอนเดอเรอส์ ช่วยให้ลิเวอร์พูลชนะไปได้ 4-0

ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จMatch Report: ลิเวอร์พูลดวลจุดโทษชนะเชลซีคว้าแชมป์คาราบาว คัพ

ในวันที่ 9 พฤศจิกายน ค.ศ. 2022 อีเอฟแอลคัพ รอบที่สาม เขาเซฟลูกจุดโทษได้ 3 ลูก สุดท้าย ลิเวอร์พูล เอาชนะ ดาร์บีเคาน์ตี ในการดวลจุดโทษ 3-2 ช่วยให้ ลิเวอร์พูล ผ่านเข้าสู่รอบที่สี่ได้สำเร็จ ทำให้ เคลลิเฮอร์กลายเป็นผู้รักษาประตูที่ป้องกันจุดโทษให้ทีม 6 ครั้ง มากที่สุดในประวัติศาสตร์Match Report: ลิเวอร์พูลดวลจุดโทษชนะดาร์บีเข้ารอบคาราบาว คัพ

ในวันที่ 25 กุมภาพันธ์ ค.ศ. 2024 อีเอฟแอลคัพ 2024 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในช่วงต่อเวลาพิเศษ 1-0 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 10 ได้สำเร็จMatch Report: ฟาน ไดค์ โขกให้ลิเวอร์พูลคว้าแชมป์คาราบาว คัพ

 สถิติอาชีพ 
 สโมสร 

+ การลงเล่นและประตูแบ่งตามสโมสร ฤดูกาล และการแข่งขันสโมสรฤดูกาลลีกเอฟเอคัพลีกคัพยุโรปอื่นๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูลิเวอร์พูล2018–19พรีเมียร์ลีก00000000—002019–20พรีเมียร์ลีก0010300000402020–21พรีเมียร์ลีก2010002000502021–22พรีเมียร์ลีก20204000—802022–23พรีเมียร์ลีก10102000—402023–24พรีเมียร์ลีก100206080—2602024–25พรีเมียร์ลีก100204040—200รวม2509019014000670Liverpool U212020–21—————1010รวมทั้งหมด2509019014000670

 ทีมชาติ 

+ Appearances and goals by national team and yearทีมชาติปีลงเล่นประตูสาธารณรัฐไอร์แลนด์202120202270202320202450รวม160

 เกียรติประวัติ 
ลิเวอร์พูล
 พรีเมียร์ลีก: 2019–20, 2024–25
 เอฟเอคัพ: 2021–22
 ยูฟ่าแชมเปียนส์ลีก: 2018–19
 ยูฟ่าซูเปอร์คัพ: 2019
 อีเอฟแอลคัพ: 2021–22, 2023–24
# พง จุน-โฮ
พง จุน-โฮ (เกิด 14 กันยายน ค.ศ. 1969) เป็นผู้กำกับภาพยนตร์และนักเขียนบทชาวเกาหลีใต้ เขาได้รับคำชมระดับนานาชาติจากภาพยนตร์เรื่องที่สองคือเรื่อง ฆาตกรรม ความตาย และสายฝน (ค.ศ. 2003) ก่อนที่จะประสบความสำเร็จในด้านรายได้กับภาพยนตร์ที่ตามมาเรื่อง เดอะโฮสต์: อสูรนรกกลายพันธุ์ (ค.ศ. 2006) และ สโนว์เพียซเซอร์: ยึดด่วน วันสิ้นโลก (ค.ศ. 2013) ภาพยนตร์ทั้งสองเรื่องนี้เป็นภาพยนตร์ที่ทำรายได้สูงสุดตลอดกาลในเกาหลีใต้ 

ภาพยนตร์สองเรื่องของเขาได้เข้าไปฉายในเทศกาลภาพยนตร์กาน—เน็ตฟลิกซ์' โอคจา ซึ่งฉายรอบปฐมทัศน์ที่เทศกาลภาพยนตร์กาน ค.ศ. 2017 และ พาราไซต์: ชนชั้นปรสิต ซึ่งได้รับรางวัลปาล์มทองคำในเทศกาลภาพยนตร์กาน ค.ศ. 2019 เขาเป็นผู้กำกับชาวเกาหลีคนแรกที่ชนะ รางวัลปาล์มทองคำ จาก พาราไซต์: ชนชั้นปรสิต ทำให้พงได้รับรางวัลออสการ์ สาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม, บทภาพยนตร์ดั้งเดิมยอดเยี่ยม และในนามของเกาหลีใต้ ภาพยนตร์นานาชาติยอดเยี่ยม

ค.ศ. 2017 เมทาคริติก ได้จัดอันดับให้พงอยู่อันดับที่ 13 ในรายชื่อ 25 ผู้กำกับภาพยนตร์ที่ดีที่สุดของคริสต์ศตวรรษที่ 21 ภาพยนตร์ของเขามีเนื้อหาเกี่ยวกับสังคมในเวลาที่เหมาะสมอารมณ์ขันผสมสีดำและอารมณ์กะทันหัน

ผลงาน
ภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 1997 โมเต็ล แคคตัส    1999 แฟนธอม: เดอะ ซับมารีน    2000 เห่าไม่ว่าอย่าให้ข้ารำคาญ    2003 ฆาตกรรม ความตาย และสายฝน    2005 แอนตาร์กติก เจอร์นัล    2006 เดอะโฮสต์: อสูรนรกกลายพันธุ์    2009 หัวใจเธอทวงแค้นสะกดโลก    2013 สโนว์เพียซเซอร์: ยึดด่วน วันสิ้นโลก    2014 ปริศนาหมอกมรณะ    2017 โอคจา     2019 พาราไซต์: ชนชั้นปรสิต    2025 มิกกี้ 17   

ภาพยนตร์สั้น
 ปี เรื่อง ตอน ตำแหน่ง ผู้กำกับ เขียนบท 1994 แบ็กเซเคน (ไวท์ แมน) —   อินโคฮิเร็นท์ —   เดอะ เมมโมรี่ อิน มาย เฟรม —   2003 ทเวนที้ไอเดนติตี้ ซิงค์ & ไรส์   2004 ดิจิทัล ช็อต ฟิล์ม บาย ทรี ไดเร็คเตอร์ อินฟลูเอนซา   2008 โตเกียว! เชดคิง โตเกียว   2011 3.11 อะ เซ้นส์ ออฟ โฮม อิกิ   

โทรทัศน์
 ปี เรื่อง ผู้อำนวยการสร้าง หมายเหตุ 2020–2022 สโนว์เพียซเซอร์  

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ พง จุน-โฮ
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 2000  เห่าไม่ว่าอย่าให้ข้ารำคาญ 12px 88%   66   6.9     $45,853 2003  ฆาตกรรม ความตาย และสายฝน 12px 95%   82   8.1   $2,800,000  $31,204,841 2006  เดอะโฮสต์: อสูรนรกกลายพันธุ์ 12px 93%   85   7.1   $11,000,000  $89,433,436 2008  โตเกียว! 12px 76%   63   7.0     $1,194,397 2009  หัวใจเธอทวงแค้นสะกดโลก 12px 96%   79   7.7   $5,000,000  $17,518,155 2013  สโนว์เพียซเซอร์: ยึดด่วน วันสิ้นโลก 12px 94%   84   7.1   $40,000,000  $86,895,025 2017  โอคจา 12px 86%   75   7.3   $50,000,000  $2,049,823 2019  พาราไซต์: ชนชั้นปรสิต 12px 99%   97   8.5   $11,400,000  $262,029,080 เฉลี่ย  รวม 12px 91%  79 7.5 $120.2 ล้าน $490,370,610
16px  16px  

สีแดง  สีส้ม  สีเขียว  

—  

$
# กล้องติดหมวกนิรภัย
กล้องติดหมวกนิรภัย  หรือที่เรียกว่า กล้องวิดีโอขนาดเล็ก  เป็นกล้องแบบผาดโผน ซึ่งมักจะเป็นกล้องวงจรปิด ที่ติดกับหมวกนิรภัยซึ่งช่วยให้ใครก็ตามสามารถบันทึกภาพจากมุมมองของพวกเขา (POV) ในขณะที่รักษามือและสายตาของเขาไว้อย่างไม่หวงห้าม

 ประวัติ 
thumb|กล้องติดหมวกนิรภัยรุ่นแรก จัดหาให้โดยเอเรียลวิดีโอซิสเต็มส์ สวมใส่โดยดิก การ์เซีย และถ่ายทอดสดผ่านระบบคลื่นไมโครเวฟทางเอบีซี จากการแข่งขันชิงแชมป์โลก 500 ที่สนามแข่งรถคาร์ลสแบด เมื่อวันที่ 28 มิถุนายน ค.ศ. 1986

บันทึกสำคัญที่มีภาพถ่ายของกล้องติดหมวกนิรภัยได้ปรากฏขึ้นในทศวรรษที่ผ่านมา หนึ่งหลักฐานแสดงให้เห็นว่าแจ็กกี ลี ซึ่งเป็นผู้เล่นตำแหน่งกองหลังสนับสนุนของทีมเดนเวอร์ บรองโกส์ สวมกล้องติดหมวกนิรภัยในการฝึกซ้อมอเมริกันฟุตบอลเมื่อปี ค.ศ. 1965The Denver Post, "Broncos wore helmet cameras long before GoPro was born, by Nicki Jhabvala, August 30, 2015 http://blogs.denverpost.com/broncos/2015/08/30/broncos-wore-helmet-cameras-long-before-gopro-was-born/35169/ Sports Grid "Some Hilarious Historical Shit" by Rick Chandler, August 26th, 2015 http://www.sportsgrid.com/nfl/the-denver-broncos-helmet-cam-circa-1965-is-some-hilarious-historical-shit/  กล้องติดหมวกนิรภัยแบบจำลองได้ปรากฏขึ้นในฉากเปิดของภาพยนตร์ลามกเรื่องเดอะไพรเวตอาฟเตอร์นูนส์ออฟพาเมลา มันน์ ที่เผยแพร่ในปี ค.ศ. 1974 ซึ่งใช้โดยตัวละครที่เป็นโรคถ้ำมอง ส่วนกล้องติดหมวกนิรภัยอื่นรุ่นแรกและมีชื่อเสียงกว่าคือกล้องแบบสวมศีรษะในปี ค.ศ. 1977 ที่ออกแบบมาเพื่อแปลงภาพให้เป็นความรู้สึกสัมผัสได้สำหรับคนตาบอด
# ซูเปร์โกปาเดเอสปัญญา ฤดูกาล 2020
ซูเปร์โกปาเดเอสปัญญา ฤดูกาล 2020 เป็นครั้งที่ 36 ของซูเปร์โกปาเดเอสปัญญา เป็นการแข่งขันฟุตบอลประจำปีสำหรับสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้

ในเดือนกุมภาพันธ์ ค.ศ. 2019 ได้มีการประกาศว่าการแข่งขันได้เปลี่ยนแปลงจากรูปแบบสองทีมไปเป็นสี่ทีม ซึ่งจะรวมไปถึงรอบรองชนะเลิศ รอบรองชนะเลิศจะลงเล่นในวันที่ 8 และ 9 มกราคม ค.ศ. 2020 และรอบชิงชนะเลิศจะจัดขึ้นในวันที่ 12 มกราคม และจะไม่มีจัดเกมนัดชิงอันดับสาม

 การคัดเลือก 
รายการนี้จะประกอบไปด้วยผู้เข้าชิงชนะเลิศจากสองถ้วยที่มาจากโกปาเดลเรย์ ฤดูกาล 2018–19 และทีมที่มีอันดับสูงที่สุดที่เหลือที่มาจากลาลิกา ฤดูกาล 2018–19 ที่ไม่ใช่คู่ชิงในฟุตบอลถ้วย

 ทีมที่เข้ารอบ 
สี่ทีมด้านล่างนี้ที่เข้ารอบสำหรับรายการ
ทีมคุณสมบัติของการเข้ารอบจำนวนครั้งที่เข้ารอบผลงานการลงสนามครั้งล่าสุดปีที่โชว์ผลงานที่ดีที่สุดชนะเลิศรองชนะเลิศบาเลนเซียชนะเลิศ โกปาเดลเรย์ ฤดูกาล 2018–19ครั้งที่ 5รองชนะเลิศ 200813บาร์เซโลนาชนะเลิศ ลาลิกา ฤดูกาล 2018–19 และรองชนะเลิศ โกปาเดลเรย์ ฤดูกาล 2018–19ครั้งที่ 24ชนะเลิศ 20181310เรอัลมาดริดอันดับ 3 ลาลิกา ฤดูกาล 2018–19ครั้งที่ 16ชนะเลิศ 2017105อัตเลติโกมาดริดอันดับ 2 ลาลิกา ฤดูกาล 2018–19ครั้งที่ 7ชนะเลิศ 201424

การจับสลาก
การจับสลากจัดขึ้นเมื่อวันที่ 11 พฤศจิกายน ที่สำนักงานใหญ่ราชสหพันธ์ฟุตบอลสเปนในลาซิวดัดเดลฟุตโบล ไม่มีข้อจำกัดในเรื่องนี้

นัด
สามนัดทั้งหมดจะจัดขึ้นในคิงอับดุลลอห์สปอร์ตซิตีในญิดดะฮ์ ประเทศซาอุดีอาระเบีย

 สายการแข่งขัน 

รอบรองชนะเลิศ

รอบชิงชนะเลิศ

ดูเพิ่ม
ลาลิกา ฤดูกาล 2018–19
โกปาเดลเรย์ ฤดูกาล 2018–19
# สุริยุปราคา 23 กันยายน พ.ศ. 2242
สุริยุปราคาเต็มดวงเกิดขึ้นในวันที่ 23 กันยายน พ.ศ. 2242 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร แนวคราสเต็มดวงแคบ ๆ เคลื่อนผ่านทางเหนือ-ตะวันออกของสกอตแลนด์ 

อุปราคาที่เกี่ยวข้อง
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 139
# สุริยุปราคา 12 สิงหาคม พ.ศ. 2216
สุริยุปราคาเต็มดวงเกิดขึ้นในวันที่ 12 สิงหาคม พ.ศ. 2216 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

ลักษณะ
อุปราคาสามารถมองเห็นได้เกือบทั้งทวีปแอฟริกา (ยกเว้นส่วนที่ปัจจุบันนี้เป็นตอนใต้ของประเทศนามิเบียและตอนใต้ของประเทศแอฟริกาใต้) ยุโรปใต้ ส่วนหนึ่งของตะวันออกกลางและทวีปเอเชีย เช่น เมืองไมโซร์, มัลดีฟส์, เคย์ลอน (ประเทศศรีลังกาในปัจจุบัน), เกาะสุมาตรา และเกาะชวาตะวันตก ส่วนใหญ่ของมหาสมุทรอินเดีย และบางส่วนของมหาสมุทรแอตแลนติก เป็นส่วนหนึ่งของแซรอสดวงอาทิตย์ที่ 130
# สุริยุปราคา 3 พฤษภาคม พ.ศ. 2258
สุริยุปราคาเต็มดวงเกิดขึ้นในวันที่ 3 พฤษภาคม พ.ศ. 2258 สุริยุปราคาครั้งนี้รู้จักกันในชื่อ สุริยุปราคาของแฮลลีย์ (Halley's Eclipse) หลังจากที่เอ็ดมันด์ แฮลลีย์ (2199–2285) ได้พยากรณ์อุปราคาครั้งนี้ไว้ด้วยความแม่นยำ 4 นาที แฮลลีย์สังเกตการณ์อุปราคาครั้งนี้จากลอนดอน ซึ่งลอนดอนนั้นได้เห็นอุปราคาเต็มดวงครั้งนี้เป็นเวลา 3 นาที 33 วินาที เขายังได้วาดแผนที่พยากรณ์คราสเต็มดวงบนเกาะอังกฤษขึ้นด้วย หลังจากอุปราคาครั้งนี้ เขาได้ปรับแก้แนวเส้นทางให้ถูกต้อง และได้เพิ่มแนวคราสและอธิบายสุริยุปราคา 22 พฤษภาคม พ.ศ. 2267อีกด้วย 

ตารางดวงจันทร์ถูกวาดขึ้นโดยนักดาราศาสตร์หลวงคนแรก คือ จอห์น เฟลมสตีด และวิลเลียม วิสตันได้ผลิตแผนที่อุปราคาเชิงเทคนิคมากขึ้นในเวลาเดียวกันกับแฮลลีย์ ทั้งแผนที่ของแฮลลีย์และวิสตันนั้นถูกตีพิมพ์โดยจอห์น เซเนกซ์ ในเดือนมีนาคม พ.ศ. 2258

คราสเต็มดวงสามารถสังเกตได้ในเกาะอังกฤษ จากคอร์นวอลล์ในทางใต้-ตะวันตก ไปถึงลิงคอล์นเชอร์และนอร์ฟอล์กทางตะวันออกของเกาะ นอกจากนี้ยังเห็นได้ในไอร์แลนด์ ซึ่งมีหมู่ชนจำนวนมากไปรวมตัวเพื่อดูปรากฏการณ์นี้ ซึ่งอากาศในดับลินนั้นหนาวและชื้นเป็นพิเศษ และผู้พิพากษาโจเซฟ ดีนที่มีชื่อเสียงได้ถึงแก่ความตายจากความหนาวเหน็บเนื่องจากการสังเกตอุปราคาครั้งนี้

บริเตนใหญ่นั้นไม่ได้นำปฏิทินเกรกอเรียนมาใช้จนถึง พ.ศ. 2295 ทำให้ขณะเกิดอุปราคาครั้งนี้ถูกพิจารณาว่าเกิดขึ้นในวันที่ 22 เมษายน พ.ศ. 2258 ในเวลานั้น

อุปราคาที่เกี่ยวข้อง
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 114
# การใช้ยูเอวีโดยซีไอเอ
มีโครงการอากาศยานไร้คนขับ (UAV) ที่โดดเด่นสองรายการในสหรัฐ: ของกองทัพและสำนักข่าวกรองกลาง (CIA) สำหรับโครงการอากาศยานไร้คนขับของทหารนั้นเปิดเผย ซึ่งหมายความว่าสาธารณชนยอมรับว่ารัฐบาลดำเนินการอยู่ และดังนั้นจึงปฏิบัติการเฉพาะที่กองทหารสหรัฐประจำการ ส่วนโครงการของซีไอเอนั้นเป็นความลับ และยังคงเป็นความลับสุดยอดแม้ว่าจะมีการกล่าวถึงอย่างกว้างขวางในสาธารณะเป็นแรมปี ภารกิจที่ดำเนินการโดยโครงการอากาศยานไร้คนขับของซีไอเอนั้นไม่ได้เกิดขึ้นเสมอเมื่อกองทหารสหรัฐประจำการอยู่

โครงการอากาศยานไร้คนขับของซีไอเอได้รับมอบอำนาจหน้าที่ อันเป็นผลจากการโจมตีของผู้ก่อการร้ายเมื่อวันที่ 11 กันยายน และการเพิ่มความสำคัญในปฏิบัติการสำหรับการรวบรวมข่าวกรองในปี ค.ศ. 2004
# ตระกูลนิโจ
ตระกูลนิโจ  เป็นตระกูลสาขาของ ตระกูลฟูจิวาระ ก่อตั้งโดยบุตรชายของ คูโจ มิจิอิเอะ นิโจ โยชิซาเนะ ตระกูลนิโจเป็นหนึ่งใน ตระกูลผู้สำเร็จราชการทั้งห้า ซึ่งดำรงตำแหน่งทั้ง เซ็ชโชและคัมปากุ
# ฮงโง
ฮงโง (本郷) เป็นย่านหนึ่งในเขตบุงเกียว โตเกียว ตั้งอยู่ทางทิศเหนือจากพระราชวังหลวงโตเกียว และทางทิศตะวันตกของย่านอูเอโนะ เป็นย่านการศึกษาสำคัญตั้งแต่สมัยเมจิเป็นย่านที่ตั้งของมหาวิทยาลัยโตเกียว มหาวิทยาลัยจุนเทนโด และมหาวิทยาลัยโทโยกาคุเอ็ง

 แหล่งข้อมูลอื่น 
 เว็บไซต์เขตบุงเกียว (ภาษาอังกฤษ)
# เจ้าฟ้าเมียวซา
เจ้าฟ้าเมียวซา หรือเจ้าอิ่นเมืองทรงเป็นเจ้าเมืองน่านภายใต้การปกครองของพม่า ระหว่างปี พ.ศ. 2257/2258 ไทยสากลเทียบตามปฏิทินสุริยคติไทย โดยยึดวันปีใหม่คือ 1 มกราคม (จ.ศ. 1076) ถึง พ.ศ. 2259/2260 ไทยสากล (จ.ศ. 1078) เมียวซา หรือ  แปลว่า เจ้าเมือง

พระราชประวัติ
หลังจากเจ้าฟ้าเมืองคองสิ้นพระชนม์ มีนพะยาบะละ มฺโยะหวู่นตำแหน่งผู้ปกครองเมืองของพม่า หลักฐานล้านนาเรียก เมียวหวุ่น, โมยหวาน, มณีหงวน หรือคำอื่นๆ ที่ใกล้เคียง  แห่งเชียงแสนลงไปเข้าเฝ้ากษัตริย์พม่าปี พ.ศ. 2257 ไทยสากล เป็นรอยต่อระหว่างรัชสมัยของพระเจ้าสเน่ห์มินและพระเจ้าตะนินกันเหว่ ณ เมืองอังวะ และได้รับพระราชโองการให้แต่งตั้งเจ้าอิ่นเมืองเป็นเจ้าเมืองน่าน พื้นเมืองเชียงราย เชียงแสนระบุการแต่งตั้งเกิดขึ้นในปี พ.ศ. 2255/2256 ไทยสากล (จ.ศ. 1074) ราชวงษปกรณ์ พงษาวดารเมืองน่านระบุปี พ.ศ. 2257/2258 ไทยสากล (จ.ศ. 1076)  ในขณะที่หลักฐานฝ่ายพม่าไม่มีการบันทึกถึงเรื่องนี้ 

ในรัชสมัยของเจ้าฟ้าเมียวซา พระธาตุแช่แห้งได้รับความเสียหายจากการปราบปรามการก่อกบฏของพระยาเมืองราชา เจ้าฟ้าเมียวซาจึงทรงสร้างแกนธาตุและทังเกิ้ง (ฉัตร) ขึ้นใส่ 7 ชั้นในวันที่ 5 พฤษภาคม พ.ศ. 2259 ไทยสากล เจ้าฟ้าเมียวซาสิ้นพระชนม์ในปี พ.ศ. 2259/2260 ไทยสากล (จ.ศ. 1078) ณ เมืองน่าน พื้นเมืองเชียงราย เชียงแสนและตำนานพื้นเมืองเชียงใหม่ระบุเป็นปี พ.ศ. 2258/2259 ไทยสากล (จ.ศ. 1077) พระนาขวา (น้อยอินทร์) ได้ขึ้นครองเมืองต่อไป 

เจ้าฟ้าเมียวซามีพระราชอนุชา 2 พระองค์คือ เจ้าขัตติยวงศ์และเจ้าพุทธวงศ์ เมื่อเจ้าฟ้าเมียวซาสิ้นพระชนม์แล้ว พระเจ้าตะนินกันเหว่มีพระราชโองการแต่งตั้งให้เจ้าขัตติยวงศ์เป็นนาขวา และเจ้าพุทธวงศ์เป็นนาซ้าย ตำแหน่งนาขวาและนาซ้ายเป็นตำแหน่งประจำเมือง ทำหน้าที่เก็บส่วยหางข้าว 

 หมายเหตุ
# สุริยุปราคา 10 มิถุนายน พ.ศ. 2564
สุริยุปราคาวงแหวนเกิดขึ้นในวันที่ 10 มิถุนายน พ.ศ. 2564 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

อุปราคาครั้งนี้มีแนวคราสวงแหวนที่ไม่ปกติ โดยแนวคลาสจะเคลื่อนไปทางตะวันออกเฉียงเหนือ (45°) จากนั้นไปทางเหนือ (0°) ทางตะวันตกเฉียงเหนือ (315°) ทางตะวันตก (270°) ทางตะวันตกเฉียงใต้ (225°) ทางใต้ (180°) และไปสิ้นสุดทางตะวันออกเฉียงใต้ (135°) ข้ามอาร์กติก ขณะที่แนวคราสส่วนมากเคลื่อนที่จากด้านตะวันตกไปทางตะวันออก การกลับตรงข้ามนี้เป็นไปได้เฉพาะในบริเวณขั้วโลกเท่านั้น นอกจากนี้แนวคราสวงแหวนของอุปราคาครั้งนี้ยังพาดผ่านบริเวณขั้วโลกเหนือด้วย

พื้นที่หลัก ๆ ที่สามารถสังเกตอุปราคาวงแหวนครั้งนี้ได้ คือ ภาคเหนือและภาคตะวันออกเฉียงเหนือของประเทศแคนาดา, ประเทศกรีนแลนด์ และด้านตะวันออกเฉียงเหนือของรัสเซียตะวันออกไกล ส่วนบางส่วนสหรัฐและบางส่วนของทวีปยุโรปสามารถมองเห็นได้เป็นสุริยุปราคาบางส่วน

ภาพ
File:SE2021Jun10A.gifภา

พเคลื่อนไหวแนวคราส

อุปราคาที่เกี่ยวข้อง
อุปราคาในปี พ.ศ. 2564
จันทรุปราคาเต็มดวง 26 พฤษภาคม พ.ศ. 2564
สุริยุปราคาวงแหวน 10 มิถุนายน พ.ศ. 2564
จันทรุปราคาบางส่วน 19 พฤศจิกายน พ.ศ. 2564
สุริยุปราคาเต็มดวง 4 ธันวาคม พ.ศ. 2564

สุริยุปราคา พ.ศ. 2561–2564

แซรอส 147

ชุดอีเนกซ์

ชุดเมตอน
# หลอดเลือดดำเล็ก
หลอดเลือดดำเล็ก  เป็นหลอดเลือดขนาดเล็กในระบบไหลเวียนเลือดที่ช่วยให้เลือดไหลจากหลอดเลือดฝอยไปยังหลอดเลือดที่ใหญ่กว่า ซึ่งก็คือหลอดเลือดดำ หลอดเลือดดำเล็กมีเส้นผ่านศูนย์กลางตั้งแต่ 7 ไมโครเมตร ถึง 1 มิลลิเมตร หลอดเลือดดำบรรจุเลือดประมาณร้อยละ 70 ของปริมาตรเลือดในกายทั้งหมด อีกร้อยละ 25 บรรจุอยู่ในหลอดเลือดดำเล็ก

 โครงสร้าง 
ผนังหลอดเลือดดำเล็กมีสามชั้น ชั้นในเป็นเนื้อเยื่อบุโพรง (endothelium) ประกอบด้วยเซลล์บุผิวชนิดแบน ชั้นกลางเป็นกล้ามเนื้อและเนื้อเยื่อยืดหยุ่น (elastic tissue) และชั้นนอกเป็นเนื้อเยื่อเส้นใย (fibrous connective tissue) โดยชั้นกลางมีการเจริญพัฒนาที่ไม่ดี หลอดเลือดดำเล็กจึงมีผนังที่บางกว่าหลอดเลือดดำเล็ก หลอดเลือดดำเล็กมีรูพรุนเพื่อให้ของเหลวและเซลล์	เม็ดเลือดสามารถเคลื่อนที่ออกจากกระแสเลือดผ่านผนังได้อย่างง่ายดาย เมื่อเปรียบเทียบกับหลอดเลือดแดงเล็ก หลอดเลือดดำเล็กจะมีขนาดใหญ่กว่าและมีชั้นกล้ามเนื้อที่อ่อนแอกว่า

นอกเหนือจากหลอดเลือดดำเล็กธรรมดาแล้ว ยังมีหลอดเลือดดำเล็กที่มีผนังภายในสูง (high endothelial venules) เป็นหลอดเลือดดำเล็กชนิดพิเศษที่มีเนื้อเยื่อบุโพรงประกอบจากเซลล์บุผิวชนิดลูกบาศก์ชั้นเดียว (simple cuboidal cell) เมื่อมีการติดเชื้อ ลิมโฟไซต์จะออกจากกระแสเลือดและเข้าสู่ต่อมน้ำเหลืองโดยผ่านทางหลอดเลือดดำเล็กชนิดพิเศษนี้
# การพรางตัว
ในนิเวศวิทยา การพรางตัว  เป็นความสามารถของสัตว์ในการเลี่ยงการสังเกตและการตรวจจับโดยสัตว์อื่น โดยอาจเป็นกลยุทธ์การล่าอย่างหนึ่งหรือเป็นการปรับตัวเพื่อต่อต้านผู้ล่า มีวิธีการพรางตัวจำนวนมาก เช่น การอำพราง การออกหากินในเวลากลางคืน การดำรงชีวิตอยู่ใต้ดิน การเลียนแบบแบบเบตส์ เป็นต้น การพรางตัวยังสามารถเป็นได้ทั้งการปิดบังวิสัย กลิ่น (ด้วยฟีโรโมน) หรือการได้ยิน เมื่อการพรางตัวเป็นเพื่อปิดบังวิสัย มีการใช้คำว่า การย้อมสีพรางตัว (cryptic coloration) แทนในบางครั้ง คำดังกล่าวกลายเป็นคำพ้องความหมายสำหรับการอำพรางของสัตว์ไปแล้ว แต่ก็มีวิธีการอำพรางอื่น ๆ จำนวนมากที่สัตว์ใช้

 เชิงอรรถ
# ตำบลธาตุ (อำเภอเชียงคาน)
ธาตุ เป็นตำบลหนึ่งของอำเภอเชียงคาน จังหวัดเลย ท้องที่ทั้งตำบลอยู่ในเขตเทศบาลตำบลธาตุซึ่งเดิมมีฐานะเป็นสภาตำบลตั้งแต่ พ.ศ. 2516ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ ฉบับที่ ๓๒๖ ลงวันที่ ๑๓ ธันวาคม ๒๕๑๕ และมีฐานะเป็นองค์การบริหารส่วนตำบลตั้งแต่ พ.ศ. 2539 จากนั้นได้รับการจัดตั้งเป็นเทศบาลตำบลเมื่อวันที่ 16 กรกฎาคม พ.ศ. 2551
# การสังหารหมู่ฉางเจี้ยว
การสังหารหมู่ฉางเจี้ยว  เป็นการสังหารหมู่ต่อพลเรือนชาวจีนโดยกองทัพจักรวรรดิญี่ปุ่นที่เมืองฉางเจี้ยว, มณฑลหูหนาน

การสังหารหมู่ของกองทัพญี่ปุ่นได้รับคำสั่งจากนายพลชุนโระกุ ฮาตะ ผู้บัญชาการกองทัพญี่ปุ่น การสังหารได้ดำเนินไปเป็นระยะเวลากว่า 4 วัน ตั้งแต่ 9 มีนาคม ถึง 12 มีนาคม ค.ศ. 1943, พลเรือนจีนกว่า 30,000 คนถูกสังหาร

การสังหารหมู่ของกองทัพญี่ปุ่น

</center>

ดูเพิ่ม
รายชื่อการสังหารหมู่ในประเทศจีน
อาชญากรรมสงครามของญี่ปุ่น
การสังหารหมู่นานกิง
ยุทธการหูเป่ยตะวันตก
# วอลเลย์บอลหญิงในโอลิมปิกฤดูร้อน 2020 รอบคัดเลือก โซนแอฟริกา
การแข่งขันวอลเลย์บอลหญิงในโอลิมปิกรอบคัดเลือกโซนแอฟริกา 2020 เป็นการแข่งขันวอลเลย์บอลหญิงระดับทีมชาติซึ่งจัดขึ้นที่ยาอุนเด ประเทศแคเมอรูน ระหว่างวันที่ 5–9 มกราคม ค.ศ. 2020 5 ทีมจะได้เข้าแข่งขันในทัวร์นาเมนต์นี้ โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020

 ทีมที่เข้าร่วมแข่งขัน 
มีทั้งหมด 5 ทีมที่ได้รับการยืนยันจะเข้าร่วมแข่งขัน 

   (เจ้าภาพ)
 
 
 
 

 ผลการแข่งขัน 
เวลาการแข่งขันเป็นเวลามาตรฐานในท้องถิ่น (UTC+01:00) 

|}

|}

อันดับการแข่งขัน
{| class="wikitable" style="text-align: center;"
!width=40|อันดับ
!width=180|ทีม
|- bgcolor=#ccffcc
|1
|style="text-align:left;"|
|-
|2
|style="text-align:left;"|
|-
|3
|style="text-align:left;"|
|-
|4
|style="text-align:left;"|
|-
|5
|style="text-align:left;"|
|}
 ผ่านการคัดเลือกเข้าแข่งขัน โอลิมปิกฤดูร้อน 2020